Χαρίλαος Βασιλάκος

Ο Χαρίλαος Βασιλάκος (Τρίπολη 1877 - Αθήνα 1 Δεκεμβρίου 1964) ήταν Έλληνας αθλητής του στίβου και ο πρώτος άνδρας που κέρδισε έναν μαραθώνιο. Κέρδισε επίσης το αργυρό μετάλλιο στους Ολυμπιακούς Αγώνες του 1896 στην Αθήνα. Κατά την άποψη πολλών αυτοπτών μαρτύρων της εποχής, αυτός ήταν ο πραγματικός νικητής του μαραθωνίου το 1896 κι όχι ο Σπύρος Λούηςhttps://sport-retro.gr/charilaos-vasilakos-spiros-louis-olympiakoi-agones-1896/.

 Βιογραφία 
Γεννήθηκε το 1877 στον Πειραιά της Αττικής και καταγόταν από το Λυγερέα Μάνης. Στις 10 Μαρτίου 1896 διεξήχθησαν οι πρώτοι σύγχρονοι Πανελλήνιοι Αγώνες, με κυριότερο στόχο να αναδειχθούν οι αθλητές που θα επάνδρωναν την ελληνική ομάδα για τους Ολυμπιακούς Αγώνες στην Αθήνα, οι οποίοι ήταν και οι πρώτοι σύγχρονοι. Οι περισσότεροι από τους συμμετέχοντες ήταν νεαροί νεοσύλλεκτοι του στρατού, οι οποίοι είχαν επιλεγεί από τους διοικητές τους εξαιτίας των ικανοτήτων τους στον αθλητισμό. Στον αγώνα νικητής αναδείχθηκε ο Βασιλάκος ο οποίος εκείνη την εποχή σπούδαζε στην Αθήνα Αθλητική Ηχώ, 15 Φεβρουαρίου 1950, με χρόνο 3 ώρες και 18 λεπτά.
Ο Βασιλάκος μαζί με άλλους 16 αθλητές αγωνίστηκε στον μαραθώνιο στους Ολυμπιακούς Αγώνες του 1896. Τερμάτισε στην 2η θέση, πίσω από τον Σπύρο Λούη, με χρόνο 3:06.03 και ήταν ένας από τους εννέα συνολικά που κατάφεραν να τερματίσουν. Αμφότεροι οι αγώνες ήταν των 40 χιλιομέτρων.

Μετά την νίκη του στην Ολυμπιάδα εργάστηκε σε τελωνείο στην Αθήνα, όπου και πέθανε την 1η Δεκεμβρίου του 1964. Κηδεύτηκε στο Νεκροταφείο Αναστάσεως του Πειραιά.Αθλητική Ηχώ, Απέθανε ο Ολυμπιονίκης του 1896, Χαρ. Βασιλάκος, 2 Δεκεμβρίου 1964.

 Διακρίσεις 
Πανελλήνιο πρωτάθλημα
Μαραθώνιος
χρυσό: 1896
1000μ. βάδην
χρυσό: 1901https://www.vice.com/gr/article/vvv49b/milhsame-me-toys-ellhnes-poy-yposthrizoyn-oti-o-spyros-loyhs-eklepse-thn-prwtia-toy-mara8wnioy-to-1896
Χάλκινο: 1906

Ολυμπιακοί αγώνες
Μαραθώνιος
αργυρό: 1896

 Πηγές 
 O άγνωστος Χαρίλαος Βασιλάκος, sport.gr, 1/12/2008
 Σαν σήμερα.gr- Ολυμπιακός Μαραθώνιος 1896.
 Ο Ολυμπιονίκης Χαρίλαος Βασιλάκος, από το mani.org.gr

 Παραπομπές 

Κατηγορία:Έλληνες αθλητές του βάδην
Κατηγορία:Έλληνες μαραθωνοδρόμοι
Κατηγορία:Αθλητές στίβου Πανελληνίου
Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου